થોડા મહિના પહેલાં લોઢા અને લાર્સન ઍન્ડ ટ્યુબ્રો રિયલ્ટીએ તેમના અપ માર્કેટ સાઉથ મુંબઈના પ્રોજેક્ટ આકર્ષક શરતોએ ઑફર કર્યા હતા. આઇ.સી.આઇ.સી.આઇ. બૅન્ક સાથે મળીને રુસ્તમજી ગ્રુપે માર્ચ મહિનાની શરૂઆતમાં થાણેનો તેમનો એક પ્રોજેક્ટ ૨૦:૮૦ સ્કીમ હેઠળ માર્કેટમાં લૉન્ચ કર્યો હતો. એને સારો રિસ્પૉન્સ મળ્યો હતો. રુસ્તમજી અર્બનિયાના ચીફ એક્ઝિક્યુટિવ ઑફિસર અભિષેક કપૂરે કહ્યું હતું કે ‘આ પ્રોજેક્ટમાં આ સ્કીમને મળેલો રિસ્પૉન્સ અપ્રતિમ હતો અને એનાથી અમને પણ આર્ય થયું હતું. ઘર ખરીદવા પાછળ કયું પરિબળ કામ કરે છે એ જાણવા માટે અમે થાણેના અમારા અર્બનિયા ટાઉનશિપમાં એક સર્વે કરાવ્યો હતો. સલામતીની ખાતરી હોય અને બાળકો માટે સારી સગવડો હોય એવી સેલ્ફ સફિશ્યન્ટ ટાઉનશિપમાં ઘર ખરીદવા માટે લોકો ખાસ આગ્રહ રાખે છે. વળી નવું ઘર ખરીદવા ઇચ્છતા ૭૫ ટકા લોકો ૩૦થી ૪૦ વર્ષના વયજૂથના હતા. એમાંથી ઘણા લોકો ભાડાના ઘરમાં રહેતા હતા. ૭૦ ટકા પગારદાર હતા અને હોમલોન લેતાં આવનારા મન્થ્લી ઇન્સ્ટૉલમેન્ટથી પરેશાની અનુભવતા હતા. ભાડાના ઘરમાં રહેતી વખતે હોમલોન લેવાથી દર મહિને આવતા ઇન્સ્ટૉલમેન્ટ અને ભાડું ચૂકવવા માટે આપવા પડતા રૂપિયાને કારણે તેઓ વધુ ટેન્શનમાં આવતા હતા. આને કારણે તેઓ હોમલોન લેતાં ખચકાટ અનુભવતા હતા. આથી અમે ૨૦:૮૦ સ્કીમ શરૂ કરી હતી.’